CELEX: 52007PC0339
Language: sl
Date: 2007-06-14
Title: Predlog sklep Sveta o stališču Skupnosti v okviru Ministrskega sveta Energetske skupnosti glede proračuna Energetske skupnosti za leto 2007

Pomembno pravno obvestilo

|

52007PC0339

	[pic] | KOMISIJA EVROPSKIH SKUPNOSTI |Bruselj, 14.6.2007COM(2007) 339 konč.PredlogSKLEP SVETAo stališču Skupnosti v okviru Ministrskega sveta Energetske skupnosti glede proračuna Energetske skupnosti za leto 2007(predložila Komisija)OBRAZLOŽITVENI MEMORANDUMDrugo srečanje Ministrskega sveta Energetske skupnosti bo potekalo 29. junija 2007.Ministrski svet Energetske skupnosti bo moral sprejeti proračun, kar je potrebno za dobro delovanje Energetske skupnosti. V skladu s členom 88 Pogodbe o ustanovitvi Energetske skupnosti Evropska komisija pripravi in predloži akte o proračunskih vprašanjih v Energetski skupnosti. Proračun Energetske skupnosti se financira s prispevki pogodbenic Pogodbe o ustanovitvi Energetske skupnosti, med katerimi je tudi Evropska skupnost.Komisija je novembra 2006 na Ministrskem svetu Energetske skupnosti predlagala proračun v višini 2,45 milijona EUR za leto 2007, od česar bi 2,4 milijona EUR zagotovila Komisija. Vendar se je po natančni analizi potreb Energetske skupnosti predlagani proračun zmanjšal na 2,032 milijona EUR.V zvezi s financiranjem tega proračuna veljajo naslednji mehanizmi:Komisija in Zvezno ministrstvo za gospodarstvo in delo Republike Avstrije sta pogodbenici pogodbe za dodelitev pomoči, na podlagi katere se trenutno financirajo dejavnosti začasnega sekretariata Energetske skupnosti, ki v skladu z avstrijsko zakonodajo deluje kot združenje, z namenom dokončne vzpostavitve sekretariata. Energetska skupnost ni članica tega združenja. Ta pogodba za dodelitev pomoči, ki je financirana iz skladov CARDS, poteče 30. junija 2007. Vlada Republike Avstrije je 29. maja 2007 z Energetsko skupnostjo podpisala sporazum o sedežu glede pravnega statusa sekretariata, s katerim bo 1. julija 2007 dobil pravni status mednarodne organizacije. Zato je leto 2007 prehodno obdobje za Energetsko skupnost do polnega delovanja njenega sekretariata. Energetska skupnost lahko le neposredno prejema plačila prispevkov članov, ko sekretariat dobi pravni status mednarodne organizacije, kot je omenjeno zgoraj v skladu z avstrijskim pravom, tj. 1. julija 2007.Na podlagi zgoraj obrazloženih mehanizmov je proračun, ki je predlagan v nadaljevanju, sestavljen iz dveh komponent:Komponenta 1: od 1. 1. 2007 do 30. 6. 2007: stroški, ki jih financirata ES in avstrijsko ministrstvo iz obstoječe pogodbe za dodelitev pomoči. Ta del proračuna bosta 100-odstotno financirali ti dve stranki pogodbe za dodelitev pomoči.Komponenta 2: od 1. 7. 2007 do 31. 12. 2007: stroški, financirani v skladu s členom 73 pogodbe; pogodbenice Pogodbe o ustanovitvi Energetske skupnosti plačajo ustrezne prispevke, kar pomeni 98,1 % delež za Evropsko skupnost.Ker je treba proračun sprejeti na ministrskem srečanju 29. junija 2007, se predlaga, da sprejme Svet priloženi predlog, ki potrjuje proračun in omogoča Skupnosti, da zavzame stališče o njem.PredlogSKLEP SVETAo stališču Skupnosti v okviru Ministrskega sveta Energetske skupnosti glede proračuna Energetske skupnosti za leto 2007SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) pogodbe,ob upoštevanju predloga Komisije,ob upoštevanju naslednjega:(1) Evropska skupnost je pogodbenica Pogodbe o ustanovitvi Energetske skupnosti in člena 74 in 88 Pogodbe o ustanovitvi Energetske skupnosti določata, da Ministrski svet Energetske skupnosti s proceduralnim aktom sprejme proračun Energetske skupnosti na predlog Komisije.(2) Komisija in Zvezno ministrstvo za gospodarstvo in delo Republike Avstrije sta pogodbenici pogodbe za dodelitev pomoči, na podlagi katere se trenutno financirajo dejavnosti sekretariata Energetske skupnosti, ki, v skladu z avstrijsko zakonodajo, deluje kot združenje, z namenom dokončne vzpostavitve sekretariata. Energetska skupnost ni članica tega združenja. Ta pogodba za dodelitev pomoči, ki je financirana iz skladov CARDS, poteče 30. junija 2007. Vlada Republike Avstrije je 29. maja 2007 z Energetsko skupnostjo podpisala sporazum o sedežu glede pravnega statusa sekretariata, s katerim bo 1. julija 2007 dobil pravni status mednarodne organizacije. Zato leto 2007 predstavlja prehodno obdobje za Energetsko skupnost do polnega delovanja njenega sekretariata. Energetska skupnost lahko le neposredno prejema plačila prispevkov članov, ko sekretariat dobi pravni status mednarodne organizacije, kot je omenjeno zgoraj v skladu z avstrijskim pravom, tj. 1. julija 2007.(3) Na podlagi zgoraj obrazloženega mehanizma je proračun za leto 2007, ki je predlagan v nadaljevanju, sestavljen iz dveh komponent:-  Komponenta 1: od 1. 1. 2007 do 30. 6. 2007: stroški, ki jih financirata Evropska komisija ES in Zvezno ministrstvo za gospodarstvo in delo Republike Avstrije na podlagi obstoječe pogodbe o dodelitvi pomoči. Ta del proračuna bosta 100-odstotno financirali ti pogodbenici pogodbe za dodelitev pomoči.-  Komponenta 2: od 1. 7. 2007 do 31. 12. 2007: stroški, financirani v skladu s členom 73 pogodbe; pogodbenice Pogodbe o ustanovitvi Energetske skupnosti plačajo ustrezne prispevke, kar predstavlja 98,1-odstotni delež za Evropsko skupnost.SKLENIL:Člen 1Stališče, ki ga zavzame Evropska skupnost v Ministrskem svetu Energetske skupnosti glede sprejetja proračuna Energetske skupnosti za leto 2007, je določeno v priloženem proceduralnem aktu (Priloga I) o sprejetju proračuna Energetske skupnosti za leto 2007 iz Priloge II, Priloge III in Priloge IV.V Bruslju,Za SvetPredsednikPRILOGA IOsnutekPROCEDURALNI AKT MINISTRSKEGA SVETA ENERGETSKE SKUPNOSTI2006/07/MS – EnS: Sklep Ministrskega sveta z dne ...... 2007 o sprejetju proračuna Energetske skupnosti za leto 2007Ministrski svet Energetske skupnosti je –ob upoštevanju Pogodbe o ustanovitvi Evropske skupnosti in zlasti člena 74 Pogodbe,ob upoštevanju člena 88 Pogodbe o ustanovitvi Energetske skupnosti,ob upoštevanju naslednjega:1.  Leto 2007 predstavlja prehodno obdobje glede financiranja Energetske skupnosti, ker bosta pravni status in delovanje sekretariata Energetske skupnosti po zakonodaji Republike Avstrije formalizirana šele, ko bo sporazum o sedežu z Republiko Avstrijo z dne 29. maja 2007 stopil v veljavo 1. julija 2007.2.  Začasni sekretariat in dejavnosti Energetske skupnosti trenutno 100 % financirata Komisija in Zvezno ministrstvo za gospodarstvo in delo Republike Avstrije na podlagi pogodbe o dodelitvi pomoči CARDS. Ta pogodba za dodelitev pomoči poteče 30. junija 2007.3.  Glede druge polovice leta 2007 morajo biti prispevki, plačani v proračun, v skladu z določbami iz člena 73 Pogodbe o ustanovitvi Energetske skupnosti.4.  V skladu s členom 88 Pogodbe o ustanovitvi Energetske skupnosti Evropska komisija predloži podroben predlog za proračun, ki je naveden v Prilogi 1 k temu sklepu. Na podlagi zgoraj obrazloženega mehanizma je proračun za leto 2007 sestavljen iz dveh komponent:5.  Komponenta 1: od 1. 1. 2007 do 30. 6. 2007: stroški, ki jih financirata Evropska komisija ES in Zvezno ministrstvo za gospodarstvo in delo Republike Avstrije na podlagi obstoječe pogodbe o dodelitvi pomoči. Ta del proračuna bosta 100 % financirali ti dve pogodbenici pogodbe za dodelitev pomoči.6.  Komponenta 2: od 1. 7. 2007 do 31. 12. 2007: stroški, financirani v skladu s členom 73 pogodbe; pogodbenice Pogodbe o ustanovitvi Energetske skupnosti plačajo ustrezne prispevke –SKLENIL:Člen 1Proračun Energetske skupnosti iz Priloge 1 za koledarsko leto 2007 se sprejme.Člen 2V obdobju iz komponente 1 proračuna, na katerega se nanaša člen 1, začasni sekretariat Energetske skupnosti še naprej uporablja svoja začasna pravila in postopke za uporabo skladov, ki jih omogočata Evropska komisija in Zvezno ministrstvo za gospodarstvo in delo Republike Avstrije, do začetka veljavnosti postopkov za določitev in izvajanje proračuna Energetske skupnosti, revizije in inšpekcijskega pregleda.V obdobju iz komponente 2 proračuna, na katerega se nanaša člen 1, sekretariat Energetske skupnosti uporablja postopke za določitev in izvajanje proračuna Energetske skupnosti, revizije in inšpekcijskega pregleda.Člen 3Direktor sekretariata Energetske skupnosti je odgovoren za izvajanje tega proceduralnega akta.Člen 4Ta sklep je naslovljen na vse pogodbenice in organe iz Pogodbe o ustanovitvi Energetske skupnosti.Člen 5Direktor sekretariata Energetske skupnosti predloži ta sklep in njegovo prilogo vsem pogodbenicam in organom iz Pogodbe o ustanovitvi Energetske skupnosti v 7 dneh po njegovem sprejetju.V ......., ......…………………..Za Ministrski svetPRILOGA IIObrazložitevEnergetska skupnostProračun 2007:OzadjePredlagani proračun sestavljata dve komponenti:-  Komponenta 1: od 1. 1. 2007 do 30. 6. 2007: stroški, ki jih financirata Evropska komisija ES in Zvezno ministrstvo za gospodarstvo in delo Republike Avstrije na podlagi obstoječe pogodbe o dodelitvi pomoči. Ta del proračuna bosta 100-odstotno financirali ti dve pogodbenici pogodbe za dodelitev pomoči.-  Komponenta 2: od 1. 7. 2007 do 31. 12. 2007: stroški, financirani v skladu s členom 73 pogodbe; pogodbenice Pogodbe o ustanovitvi Energetske plačajo ustrezne prispevke.Komponenta 1:Predložena oblika proračuna Energetske skupnosti za obdobje od 1. 1. 2007 do 30. 6. 2007 je v skladu z obliko Priloge III k pogodbi o dodelitvi pomoči (ref. št.: 100-231).Komponenta 2:Predložena oblika proračuna Energetske skupnosti za obdobje od 1. 7. 2007 do 31. 12. 2007 je v skladu s členom 74 Pogodbe o ustanovitvi Energetske skupnosti. Na splošno se je sekretariat v zvezi s stopnjo dodeljevanja človeških virov, ki je bila obravnavana v predloženem osnutku predloga proračuna za leto 2007, posvetoval z Evropsko komisijo, in temelji na zunanjih (druge mednarodne organizacije, ki imajo sedež v Avstriji, kot so Mednarodna agencija za energijo, OPEC, ZN, ICMPD) in notranjih primerjalnih analizah (upoštevana je bila raven enote v okviru direktorata ES, glej člen 66 Kadrovskih predpisov za uradnike Evropskih skupnosti ).Proračun Energetske skupnosti za leto 2007: podrobnosti vmesnih seštevkovTa podatek iz proračuna za leto 2007, tj. znesek 2 032 000 EUR, se razlikuje od prvotnega predloga Komisije za proračun za leto 2006, tj. zneska 2 450 000 EUR, o katerem se je Ministrski svet Energetske skupnosti dogovoril 17. novembra 2006.Celotni proračun za leto 2007, tj. 2 032 000 EUR, se v skladu z navedeno obliko razdeli na naslednji način:-  vmesni seštevek za človeške vire: 858 372 EUR,-  vmesni seštevek za potovanja: 48 958 EUR,-  vmesni seštevek za opremo in zaloge: 41 605 EUR,-  vmesni seštevek za pisarno: 187 030 EUR,-  vmesni seštevek za druge stroške, storitve: 896 765 EUR.Proračun Energetske skupnosti za leto 2007: podrobnosti o delitvi stroškov po institucijahNa podlagi zahtev iz člena 74 Pogodbe o ustanovitvi Energetske skupnosti vključuje predloženi proračun za leto 2007 podrobnosti o stroških vsakega organa, ustanovljenega v skladu s pogodbo. Na splošno so sredstva celotnega proračuna Energetske skupnosti za leto 2007, predloženega v skladu z delitvijo po organih, razdeljena kot sledi:-  ministrski svet: 49 000 EUR,-  stalna skupina na visoki ravni: 40 619 EUR,-  upravni odbor Energetske skupnosti: 248 712 EUR,-  forum v Atenah: 23 533 EUR,-  forum o plinu: 29 650 EUR,-  Sekretariat Energetske skupnosti: 1 641 215 EUR.SklepPredvideni skupni stroški za proračunsko leto 2007 znašajo 2 032 000 mio EUR.Od tega bo 788 630 EUR 100-odstotno financiranih iz skladov, ki so na voljo po pogodbi o dodelitvi pomoči, 100 321 EUR bosta financirala Evropska skupnost in avstrijsko ministrstvo, 1 244 100 EUR pa bo financiranih s prispevki članic Energetske skupnosti.  PRILOGA III: Predlagani organigram sekretariata Energetske skupnostiSlika 1: Predlagani organigram sekretariata Energetske skupnosti.[pic]  PRILOGA IV: Proračun Energetske skupnosti za leto 2007[pic]  [pic]  [pic]  [pic]  [pic]  [pic]  [pic]  [pic]